Source: http://inatsisit.gl/lov?rid=%7BA3D889B3-0A3C-40C3-B0B3-06F7B38A3F13%7D
Timestamp: 2019-11-19 00:06:58+00:00
Document Index: 5920559

Matched Legal Cases: ['§ 1', '§ 8', '§ 11', '§ 37', '§ 1', '§ 2', '§ 1', '§ 3', '§ 2', '§ 4', '§ 2', '§ 5', '§ 1', '§ 6', '§ 1', '§ 7', '§ 1', '§ 3', '§ 8', '§ 7', '§ 9', '§ 11', '§ 10', '§ 30', '§ 13', '§ 10', '§ 14', '§ 15', '§ 16', '§ 15', '§ 17', '§ 15', '§ 18', '§ 15', '§ 19', '§ 20', '§ 15', '§ 21', '§ 15', '§ 15', '§ 15', '§ 10', '§ 22', '§ 5', '§ 23', '§ 9', '§ 24', '§ 15', '§ 21', '§ 25', '§ 24', '§ 26', '§ 34', '§ 27', '§ 26', '§ 28', '§ 26', '§ 29', '§ 30', '§ 26', '§ 31', '§ 32', '§ 33', '§ 34', '§ 35', '§ 26', '§ 36', '§ 35', '§ 38', '§ 35', '§ 39', '§ 40']

Isumaginnittoqarfiup aqunneqarnera aaqqissuussaaneralu pillugit Inatsisartut peqqussutaanni nr. 11, 12. november 2001-imeersumi § 1, imm. 2 kiisalu Meeqqat tapersersorneqarnissaannut Inatsisartut inatsisaanni nr. 20, 26. juni 2017-imeersumi § 8, imm. 6, § 11, imm. 5 aamma § 37, imm. 7 malillugit aalajangersarneqarput:
§ 1. Naalakkersuisut qitiusumik nakkutilliinermik ingerlatsivia (Nakkutilliinermik ingerlatsivik) kommunalbestyrelsip ingerlatsineranik aamma inunnik isumaginninnermut inatsisinik aqutsineranik, matumani aamma meeqqat tapersersorneqarnissaannut Inatsisartut inatsisaannik kiisalu meeqqanut isumaginninnermilu suliassaqarfiup iluanni pisortat ingerlatsineranni suliat suliarineqartarnerat pillugu inatsimmi aamma pisortat ingerlatsinerat pillugu inatsimmi malittarisassanik pingaarnertut nakkutilliisuussaaq.
Imm. 2. Nakkutilliinermi kommunit aqutsinerat aamma kommunit iluanni paaqqinniffiit pineqarput.
§ 2. Pingaarnertut nakkutilliinermi § 1 malillugu uku pineqassapput:
Imm. 2. Pingaarnertut nakkutilliinerup imarissavai:
§ 3. Inatsisinik isumaginninnermilu suliassanik nakkutilliinermi, § 2, imm. 1, nr. 1 aamma 3 malillugit naliliiffigineqassapput ingerlatsiviup:
3) suliamut paasissutissiinera, suliamik suliarinninnera naammagittaalliuutinillu suliaqarnera,
§ 4. Aningaasaqarnermik nakkutilliineq § 2, imm. 1, nr. 2 malillugu nalilerneqassaaq, kommunip isumaginninnermi suliassaqarfimmi aningaasaqarnermik ingerlatsinera isumannaatsuunersoq, inatsisinillu tunngavilersorneqarnersoq.
§ 5. Nakkutilliinermik ingerlatsivik § 1 malillugu kommunini ataasiakkaani minnerpaamik ukiumut ataasiarluni pingaarnertut nakkutilliinermik ingerlatsisassaaq.
Imm. 2. Nakkutilliinermik ingerlatsiviup nakkutilliinerminut atatillugu ukiut sisamakkaarlugit kommuninut qinigaaffiup iluani illoqarfiit tamarmiusut nakkutilliiartorfigisimassavai.
§ 6. Pingaarnertut nakkutilliineq § 1 malillugu sapaatit akunneri 2 sioqqullugit kommunalbestyrelsimut kalerriutigineqassaaq.
§ 7. Nakkutilliinermik ingerlatsivik § 1 malillugu pingaarnertut nakkutilliinerit tamaasa kingorna nalunaarusiamik suliaqartassaaq.
Imm. 2. Nakkutilliinermit nalunaarusiaq minnerpaamik §§ 3-mi aamma 4-mi pissutsit tulleriiaarneqarsimasut misissuiffigineqarnerannik aamma isummerfigineqarnerannik imaqassaaq.
§ 8. § 7 malillugu nakkutilliinermit nalunaarusiaq inaarutaasumik suliarineqannginnerani kommunalbestyrelsimullu nassiutinnginnerani nakkutilliinermit nalunaarusiaq minnerpaamik ulluni 14-ini kommunalbestyrelsimut tusarniaassutigineqassaaq.
Imm. 2. Nakkutilliinermit nalunaarusiaq kingusinnerpaamik ullormi nakkutilliiffiusimasumit qaammatit 3-t qaangiutinnginneranni naammassillugu suliarineqareersimassaaq.
Imm. 3. Nakkutilliinermit nalunaarusiaq Naalakkersuisut nittartagaanni tamanut saqqummiunneqassaaq.
Imm. 4. Nakkutilliinermit inaarutaasumik nalunaarusiaq kommunalbestyrelsimut nassiunneqareernerata kingorna qaammatit 2-t ingerlareerpata, kommunalbestyrelse Nakkutilliinermik ingerlatsivimmut allakkatigut nassuiaammik nassiussissaaq, tassanilu kommunalbestyrelsip nakkutilliinermit nalunaarusiami pissutsit assuarineqartut qanoq iliuuseqarfigalugit aaqqiiviginiarnerai allassimassapput.
§ 9. Kommunalbestyrelse meeqqat kommunimi atugaannik ingerlaavartumik nakkutilliinissaminut pisussaaffeqarpoq. Meeraq imaluunniit meeqqat eqimattat 18-it inorlugit ukiullit immikkut ikiorserneqarnissaminnik pisariaqartitsisinnaasut, kommunalbestyrelsimit ilisimaneqalernissaat anguniarlugu, kommunalbestyrelse sapinngisamik siusissukkut nakkutiginnittassaaq.
Imm. 2. Kommunalbestyrelse imm. 1 malillugu nakkutilliineq naammassiniarlugu kommunip nunaqarfiinut tamarmiusunut ukiut tamaasa nakkutilliiartorluni tikeraartassaaq.
Imm. 2. Meeraq kommunimut allamut inissinneqarsimappat, kommunalbestyrelse inissiisuusoq kommunimilu inissiiffiusumi kommunalbestyrelse isumaqatigiissusiorsinnaapput, kommunalbestyrelse inissiisoq sinnerlugu taanna nakkutilliinermik ingerlatsisassaaq.
Imm. 3. Imm. 2 malillugu nakkutilliinermik ingerlatsinissaq pillugu isumaqatigiissusiortoqarsimappat, kommunalbestyrelsimit inissiisumit suli akisussaaffigineqarpoq, nalunaarummi uani aalajangersakkat malillugit nakkutilliineq ingerlanneqassasoq.
§ 11. § 10 malillugu inummut sammititamik ingerlaavartumik nakkutilliinikkut qulakkeerneqassapput, meeqqamut tunngatillugu iliuusissanut pilersaarutip inissiiviusumi malinneqarnissaa aamma meeqqap pisariaqartitai eqqarsaatigalugit ikiorsiinerup naammattuunissaa siunertamullu naapertuuttuunissaa, taakkununnga ilanngullugit:
Imm. 2. Meeqqat tapersersorneqarnissaannut Inatsisartut inatsisaanni § 30, imm. 2, nr. 2 malillugu meeraq ulloq unnuarlu paaqqinniffimmut inissinneqarsimappat, nakkutilliinerup aamma qulakkiissavai:
Imm. 3. Meeraq oqaloqateqarnermini allanit ikiorserneqarnissaminik pisinnaatitaaffeqarpoq. Kommunalbestyrelsip meeraq tamanna pillugu paasitissavaa. Meeraq pisinnaatitaaffeqarpoq nammineq aalajangiisinnaatitaanini malillugu uku ilagisinnaallugit:
1) meeqqat illersuisuat isumaginninnermi suliatigut ilisimasalik, imaluunniit
2) inuk alla oqaloqateqarnermi ilagisinnaavaa.
Imm. 4. Imm. 3, nr. 2 malillugu meeraq oqaloqateqarnissamut inummik ilaqarniarpat, meeqqallu mianerineqarnissaanut tamanna naapertuutinngitsoq nalilerneqarpat, inuk pineqartoq kommunalbestyrelsimit oqarfigineqarsinnaavoq oqaloqateqarnissamut peqataasinnaanngitsoq. Kommunalbestyrelse aalajangiippat inuk pineqartoq oqaloqateqarnissamut peqataasinnaanngitsoq, oqaloqatigiinnissaq aallartitsinnagu meeqqat illersuisuat isumaginninnermik ilisimasalik kommunalbestyrelsimit aggersarneqassaaq. Aalajangiineq meeraq pillugu iliuusissanut pilersaarummi allaganngorlugu kommunalbestyrelsimit tunngavilersorneqassaaq.
Imm. 5. Meeqqap pisinnaaneqassusaa annikilleriarsimappat, oqaloqatigineqarnerminilu ikiorneqarnissamik pisariaqartitsippat, tamanna kommunalbestyrelsimit immikkut eqqarsaatigineqassaaq meeqqap isumaata tusarneqarnissaa qulakkeerniarlugu aamma tassunga atatillugu periutsinik aamma ikiorsiissutsinik immikkut ittunik atuisinnaavoq.
§ 13. § 10 malillugu kommunalbestyrelse inummut sammititamik nakkutilliinerminut atatillugu piffimmi inissiiffiusumi pissutsinik ernumanartunik maluginiagaqarpat, oqartussaqarfimmut ingerlatsinerup tunngasutigut nakkutilliinissamik suliaqarnissaminut akisussaatitaasumut kiisalu kommunalbestyrelsinut inissiisuusimasunut kommunalbestyrelse nalunaaruteqassaaq, meeraq imaluunniit meeqqat piffimmi inissiiffiusumiittut pissutsinik ernumanartunik sunnerneqarsinnaappata.
§ 14. Kommunalbestyrelsip meeraq ingerlaannartumik peersissavaa, meeqqap atugarissaarneranut, peqqissusaanut imaluunniit ineriartorneranut annertuumik innarliisinnaasumik pasitsaassisoqarsimappat uku pissutigalugit:
2) timikkut tarnikkulluunniit persuttaaneq, paarsinerlunneq imaluunniit kinguaassiuutitigut atornerluineq,
Ilaqutariinnik paarsisartunik ingerlatsinerup tungaatigut nakkutilliineq
§ 15. Kommunalbestyrelsip ilaqutariinnut paarsisartunut akuersissummik tunniussaqartup ilaqutariit paarsisartut ukiumut ataasiarluni aamma pisariaqartitsineq malillugu ingerlatsinerup tungaatigut nakkutilliiffigisassavai. Nakkutilliinikkut qulakkeerneqassaaq ilaqutariit paarsisartut paarsisuunissamut aamma ilaqutariinnut paarsisartunut akuersissutini tunniunneqartuni piumasaqaatinik suli naammassinnissinnaanersut.
Imm. 3. Kommunalbestyrelsip ingerlatsinerup tungaatigut nakkutilliinermini ilaqutariinni paarsisartuni pissutsit misissorlugillu ilaqutariit paarsisartut oqaloqatigissavai.
Imm. 4. Kommunalbestyrelsip ingerlatsinerup tungaatigut nakkutilliinermini:
§ 16. § 15 malillugu ingerlatsinerup tungaatigut nakkutilliineq ilaqutariinnik paarsisartunik paarsinermilu suliassamik qanoq ingerlatsisarnermik assigiiaartumik, aaqqissuussaasumik tunngavilersorluakkamillu nalilersuinissamut tunngavissiisumik ingerlanneqassaaq.
Imm. 3. Kommunalbestyrelsip nakkutilliinermut atatillugu qulakkiissavaa, siusinnerusukkut nakkutilliinermit nalunaarusiaasimasuni oqaaseqaatit, kaammattuutigisimasat peqqussutillu aaqqissuussaasumik malitseqartinneqartarnissaat.
§ 17. Ilaqutariit paarsisartut kommunalbestyrelsimit § 15 malillugu nakkutilliisuusumit qinnuigineqarunik paasissutissat kommunalbestyrelsip ingerlatsinerup tungaatigut nakkutilliinermini pisariaqartitai tunniutissavaat.
Imm. 2. Ilaqutariit paarsisartut paasissutissanik kommunalbestyrelsimut tunniussisinnaapput ingerlatitseqqinneq pillugu angajoqqaatut oqartussaassuseqartut akuersiteqqaanngikkaluarlugit pisinnaavoq, ingerlatitseqqinneq nakkutilliinissamut pisariaqartuusorineqarpat.
§ 18. § 15 malillugu kommunalbestyrelse ingerlatsinerup tungaatigut nakkutilliinerminut atatillugu ilaqutariit paarsisartuni pissutsinik ernumanartunik maluginiagaqarpat, kommunalbestyrelsimut inissiisuusimasumut kommunalbestyrelse nalunaaruteqassaaq, meeraq pissutsinik ernumanartunik sunnerneqarsinnaappat.
§ 19. Kommunalbestyrelsip meeraq erngerluni peersissavaa, meeqqap atugarissaarneranut, peqqissusaanut imaluunniit ineriartorneranut annertuumik innarliisinnaasumik pasitsaassisoqarsimappat uku pissutigalugit:
Imm. 2. Kommunalbestyrelsip imm. 1 malillugu meeqqamik paarsisunit peersitsinerminut atatillugu nammineerluni isummerfigissavaa inoqutigiinni meeqqat allat arlaatigut iliuuseqarfigineqassanersut, tassa meeqqat pineqartut ingerlaannartumik peersinneqassanersut imaluunniit ilaqutariinni paarsisartuni najugaqartinneqaannassanersut.
Imm. 3. Kommunalbestyrelsip ingerlatsinerup tungaatigut nakkutilliisuusup aamma utaqqiisaa kommunalbestyrelse inissiisuusoq sinnerlugu meeqqamik peersitsisup kommunalbestyrelse inissiisuusimasoq ingerlaannaq nalunaarfigissavaa. Matuma kingorna kommunalbestyrelse inissiisuusimasoq imm. 1 malillugu inaarutaasumik aalajangiissaaq.
§ 20. § 15 malillugu kommunalbestyrelsip pasitsaappagu ilaqutariit paarsisartut inoqutigiinniluunniit allat aanngajaarniutinik inerteqqutaasunik atuisuusut kommunalbestyrelse tuaviornerpaamik ingerlatsinerup tungaatigut nakkutilliiartussaaq.
§ 21. § 15 malillugu ingerlatsinerup tungaatigut nakkutilliinermut atatillugu kommunalbestyrelse aanngajaarniutinik inerteqqutaasunik atuisoqarneranik pasitsaassaqaruni inoqutigiinni ataaseq arlallilluunniit aanngajaarniutinik atuisuunersut paasiniarlugu misissorneqarnissaannik qinnuigisinnaavai.
Imm. 4. § 15 malillugu ingerlatsinerup tungaatigut nakkutilliinermut atatillugu imaluunniit allatigut pasitsaassisoqarpat, ilaqutariit paarsisartut ilaat imaluunniit inoqutigiinni alla aanngaajaarniutinik inerteqqusaasunik atuisuusoq, kommunalbestyrelse ilaqutaannik paarsisartunik ingerlatsinerup tungaatigut nakkutilliisuusoq § 15 malillugu ingerlaannaq kommunalbestyrelsimut inissiisuusimasumut nalunaaruteqassaaq. Matuma kingorna § 10 malillugu kommunalbestyrelse inissiisuusimasoq pissutissaqanngitsumik kinguarsaanani inummut sammititamik nakkutilliinermik ingerlatsinissaminut pisussaaffeqarpoq.
§ 22. Kommunalbestyrelse ilaqutariit peqqissussaannik naliliinerminut atatillugu, Ilaqutariit paarsisartut pillugit Namminersorlutik Oqartussat nalunaarutaat § 5, imm. 2, nr. 10 malillugu, inoqutigiinni inuk ataaseq imaluunniit amerlanerusut qinnuigisinnaavai peqqissutsimut uppernarsaammik tunniusseqqullugit. Peqqissutsimut uppernarsaat qaammatit 3 sinnerlugit pisoqaassuseqassanngilaq.
§ 23. Kommunalbestyrelse annertusisamik nakkutilliisoqarnissaanik aalajangiisinnaavoq kommunalbestyrelsimit nalilerneqarpat, immikkut nassuiakkamik annertusisamik nakkutilliisoqarnissaa pisariaqartinneqartoq. Sivisussusissaa pissutsit ataasiakkaat aalajangersimasut suuneri tunngavigalugit aalajangersarneqartassaaq, taamaattorli nakkutilliineq ataaseq sivisunerpaamik qaammatinik 3-mik sivisussuseqartassaaq.
4) ilaqutariinni paarsisartuni pissutsit piviusut paaqqutaqarnissamut akuersissut imaluunniit ilaqutariittut paaqqutaqarnissamut akuersissut malillugit ilaqutariittut paarsisuusinnaanermut piumasaqaatinik naammassinninnissamut qulartitsisut.
Imm. 5. Annertusisamik nakkutilliisoqarnissaanik taamaallaat aalajangiisoqarsinnaavoq ilaqutariit paarsisartut pissutsinik aalajangiinermut tunngaviusunik aaqqiisinnaanerat aaqqeerusunnerallu ilimanaateqarsorineqarpat. Ilaqutariit paarsisartut pissutsinik ernumanartunik aaqqiisinnaanerat aaqqeerusunnerallu naatsorsuutigineqanngippat ilaqutariinnut paarsisartunut akuersissutip atorunnaarsinneqarnissaa kommunalbestyrelsip aalajangissavaa, § 9 malillugu, Ilaqutariit paarsisartut pillugit Namminersorlutik Oqartussat nalunaarutaanni.
§ 24. Kommunalbestyrelse §§ 15 aamma 23 malillugit ingerlatsinerup tungaatigut nakkutilliinerit tamaasa nakkutilliinermit nalunaarusiamik suliaqartassaaq.
Imm. 2. Nakkutilliinermit nalunaarusiami tulliuttut ilisimasaat isumaallu kommunalbestyrelsimit ilanngunneqartassapput:
Imm. 3. Nakkutilliinermit nalunaarusiami paasissutissat tulliuttut minnerpaamik saqqummiunneqassapput:
2) Kina nakkutilliinermik ingerlatsisimava.
9) Aanngajaarniutinik atuisuunermik misissuisoqarsimappat taakku inerneri, tak. § 21
Imm. 4. Nakkutilliinermit nalunaarusiaq ilaqutariinnut paarsisartunut tusarniaassutigineqassaaq, tassani tusarniaanermut akissummik tunniussinissamut ullut 14-it piffissaritinneqarlutik. Naammassillugu nakkutilliinermut nalunaarusiap assilineqarnera ilaqutariinnut paarisartunut nassiunneqassaaq.
§ 25. Kommunalbestyrelsip § 24 malillugu nakkutilliinermit nalunaarusiamut ilanngullugit allassinnaavai:
2) pissutsit iluarsineqartariaqartut iliuuseqarfigineqartariaqartullu pillugit inassutigisat.
Imm. 2. Imm. 1 malillugu oqaaseqaatit imaluunniit inassutigisat ilaqutariit paarsisartut oqaloqatigineqareerneratigut suliarineqartassapput, aamma pissutsit oqaaseqaateqarnermut imaluunniit inassuteqarnermut tunngaviusut qanoq pitsaanerulersinnaanerannut imaluunniit aaqqiiffigineqarsinnaanerannut ilitsersuummik imaqassallutik.
Meeqqanut ulloq unnuarlu paaqqinniffinnik ingerlatsinerup tungaatigut nakkutilliineq
§ 26. Nakkutilliinermik ingerlatsivik Meeqqat tapersersorneqarnissaannut Inatsisartut inatsisaanni § 34, imm. 1 malillugu meeqqanut ulloq unnuarlu paaqqinniffinni, matumani aamma meeqqanut ulloq unnuarlu paaqqinniffiit immikkoortortaanni isumannaallisakkani ingerlatsineq nakkutigissavaa. Ulloq unnuarlu paaqqinniffiup pitsaassusissamik attassiinnarnissaa akuersissummilu piumasaqaatinik naammassinnittuujuarnissaa nakkutilliinerup qulakkiissavaa, kiisalu ulloq unnuarlu paaqqinniffiup Naalakkersuisullu akornanni ingerlatsinissamut tunngatillugu isumaqatigiissutaasa naammassineqarnissaa qulakkiissallugu.
Imm. 2. Nakkutilliinermik ingerlatsivik ingerlatsinerup tungaatigut nakkutilliinermut atatillugu ulloq unnuarlu paaqqinniffimmi pissutsit misissorlugillu ulloq unnuarlu paaqqinniffimmi sulisunik oqaloqateqartassaaq.
Imm. 3. Nakkutilliinermik ingerlatsivik nakkutilliinermik suliassamik isumaginninnermini ulloq unnuarlu paaqqinniffimmut nalunaaqqaarluni nakkutilliiartortassaaq, paasissutissanillu ulloq unnuarlu paaqqinniffimmit pissarsisassalluni.
Imm. 4. Nakkutilliinermik ingerlatsivik imm. 3 malillugu nalunaaqqaarluni nakkutilliiartornerup saniatigut aamma nalunaaqqaarani ulloq unnuarlu paaqqinniffimmut nakkutilliiartorsinnaavoq.
§ 27. § 26 malillugu ingerlatsinerup tungaatigut nakkutilliineq assigiimmik, aaqqissuussaasumik aamma uppernarsaaserluakkamik ulloq unnuarlu paaqqinniffiup tunniussassaanik inissatigullu atugassarititaanik, kiisalu ulloq unnuarlu paaqqinniffiup suliassamik isumaginnittarneranik nalilersuinissamut tunngavissiisumik ingerlanneqassaaq.
§ 28. § 26 malillugu ingerlatsinerup tungaatigut nakkutilliinerup makku imarissavai:
7) Ulloq unnuarlu paaqqinniffimmi aningaasaqarneq, matumani naatsorsuuteqarnersoq kukkunersiuisumit akuerineqarsimasumik kukkunersiorneqarsimasumik.
§ 29. Nakkutilliinermik ingerlatsiviup misissussavaa ulloq unnuarlu paaqqinniffik ileqqoreqqusanik malinninnersoq.
§ 30. § 26 malillugu ulloq unnuarlu paaqqinniffimmi Nakkutilliinermik ingerlatsivik nakkutilliinermik ingerlatsinerup tungaatigut nakkutilliinermini Nakkutilliinermik ingerlatsivik paasissutissanik pisariaqartitaminik qinnuiginnikkuni, ulloq unnuarlu paaqqinniffiup tunniutissavai.
Imm. 2. Ulloq unnuarlu paaqqinniffimmit paasissutissat Nakkutilliinermik ingerlatsivimmut tunniussaapput, ingerlatitseqqinneq angajoqqaatut oqartussaassuseqartoq akuersisinngikkaluarlugu pisinnaavoq, ingerlatitseqqinneq nakkutilliinissamut pisariaqartuusorineqarpat.
§ 31. Nakkutilliinermik ingerlatsivik ulloq unnuarlu paaqqinniffimmi pissutsinik ernumanartunik maluginiagaqarpat, Nakkutilliinermik ingerlatsivik Isumaginninnermut Aqutsisoqarfimmut aamma kommunalbestyrelsinut inissiisuusimasunut nalunaarfiginnittassaaq, meeraq imaluunniit meeqqat pissutsinik ernumanartunik sunnerneqarsinnaappata.
§ 32. Nakkutilliinermik ingerlatsivik kommunalbestyrelsimut inissiisuusimasumut ingerlaannaq nalunaaruteqassaaq, meeqqap atugarissaarneranut, peqqissusaanut imaluunniit ineriartorneranut annertuumik innarliisinnaasumik pasitsaassisoqarsimappat uku pissutigalugit:
2) timikkut tarnikkulluunniit persuttagaasarnera, paarinerlunneqarnera imaluunniit kinguaassiuutitigut atornerlunneqarsimanera, imaluunniit
Peqqusineq
§ 33. Nakkutilliinermik ingerlatsivik ulloq unnuarlu paaqqinniffimmut peqqussuteqarsinnaavoq. Peqqusinerup eqquutsinneqarnissaanut piffissaliussaq Nakkutilliinermik ingerlatsiviup aalajangersarsinnaavaa.
Imm. 5. Ulloq unnuarlu paaqqinniffik imm. 1 malillugu peqqussummik eqquutsitsisinnaanngippat ulloq unnuarlu paaqqinniffimmut akuersissutip atorunnaarsinneqarnissaa naalakkersuisoqarfiup isumaginninnermut akisussaasuusup ulloq unnuarlu paaqqinniffinnik pilersitsineq ingerlatsinerlu pillugit Namminersorlutik Oqartussat nalunaarutaat malillugu aalajangersinnaavaa.
§ 34. Nakkutilliinermik ingerlatsivik annertusisamik nakkutilliisoqarnissaanik aalajangiisinnaavoq, Nakkutilliinermik ingerlatsivimmit nalilerneqarpat, immikkut nassuiakkamik annertusisamik nakkutilliinissaq pisariaqartinneqartoq. Sivisussusissaa pissutsit ataasiakkaat aalajangersimasut suuneri tunngavigalugit aalajangersarneqartassaaq, taamaattorli nakkutilliineq ataaseq sivisunerpaamik qaammatinik 3-mik sivisussuseqartassaaq.
1) nakkutilliinermit nalunaarusiaq ataaseq inerniliippat ulloq unnuarlu paaqqinniffiit ataasiakkaat ajornartorsiutaat immikkut ittut nalinginnaasulluunniit misissoqqinneqarnissaat pisariaqartoq,
Imm. 5. Annertusisamik nakkutilliisoqarnissaanik taamaallaat aalajangiisoqarsinnaavoq ulloq unnuarlu paaqqinniffiup pissutsinik aalajangiinermut tunngaviusunik aaqqiisinnaanera aaqqeerusunneralu ilimanaateqarsorineqarpat. Ulloq unnuarlu paaqqinniffiup pissutsinik ernumanartunik aaqqiisinnaanera imaluunniit aaqqeerusunnera ilimagineqanngippat, ulloq unnuarlu paaqqinniffimmut akuersissutip atorunnaarsinneqarnissaa naalakkersuisoqarfiup isumaginninnermut akisussaasuusup Meeqqanut ulloq unnuarlu paaqqinniffinnik pilersitsineq ingerlatsinerlu pillugit Namminersorlutik Oqartussat nalunaarutaat malillugu aalajangersinnaavaa.
§ 35. Nakkutilliinermik ingerlatsivik §§ 26 aamma 34 malillugit ulloq unnuarlu paaqqinniffimmi ingerlatsinerup tungaatigut nakkutilliinernit tamanit nalunaarusiortassaaq.
Imm. 2. Nakkutilliinermit nalunaarusiami paasissutissat tulliuttut minnerpaamik saqqummiunneqassapput:
3) Nakkutilliiartorneq nalunaarutigeqqaarneqarsimanersoq imaluunniit nalunaarutigeqqarneqarsimannginnersoq.
7) Meeqqat qassit inissat eqqarsaatigalugit ulloq unnuarlu paaqqinniffimmi inissinneqarnissamut allatsissimanersut kiisalu meeqqat qassinik ukioqarnersut meeqqallu tapersersorneqarnissamik pisariaqartitaat
11) Ulloq unnuarlu paaqqinniffimmut akuersissummi piumasaqaatit ulloq unnuarlu paaqqinniffimmit suli malinneqarnersut pillugu naliliineq.
§ 36. § 35 malillugu inaarutaasumik nakkutilliinermit nalunaarusiap suliarineqariarluni ulloq unnuarlu paaqqinniffimmut nassiunneqannginnerani nakkutilliinermit nalunaarusiaq minnerpaamik ulluni 14-ini ulloq unnuarlu paaqqinniffimmut kiisalu oqartussaqarfimmut ulloq unnuarlu paaqqinniffimmik ingerlatsisumut tusarniaassutigineqassaaq.
Imm. 2 Nakkutilliinermit nalunaarusiaq naammassillugu kingusinnerpaamik ullormi nakkutilliiffiusimasumit qaammatit 3-t qaangiunneranni suliarineqareersimassaaq.
Imm. 3. Nakkutilliinermit nalunaarusiaq Isumaginninnermut Aqutsisoqarfimmut kiisalu kommunalbestyrelsinut meeqqanik ulloq unnuarlu paaqqinniffimmut inissiisimasunut ilisimatitsissutitut nassiunneqassaaq.
Imm. 4. Nakkutilliinermit nalunaarusiaq Naalakkersuisut aamma ulloq unnuarlu paaqqinniffiup nittartagaanni avammut saqqummiunneqassaaq.
1) paasisimasat ilisimatitsissutillu, imaluunniit
2) pissutsit iluarsineqartariaqartut qisuariarfigineqartariaqartullu pillugit inassutigisat.
§ 38. § 35 malillugu Nakkutilliinermik ingerlatsivik nakkutilliinermut nalunaarusiami ulloq unnuarlu paaqqinniffimmut inassutiginnissinnaavoq imaluunniit peqqusisinnaavoq pissutsit inassuteqarnermut imaluunniit peqqussuteqarnermut tunngaviusut qanoq aaqqiivigissallugit naatsorsuutigisat allaganngorlugit pilersaarummik suliaqarfigissagai, matumani piffissamik killiliussisassaaq.
§ 39. Kommunalbestyrelsip nalunaarut manna malillugu aalajangiineri Isumaginnittoqarfiup aqunneqarnera aaqqissugaaneralu pillugit Inatsisartut peqqussutaanni aalajangersakkat tunngavigalugit Isumaginninnermi Naammagittaalliuuteqartarfimmut naammagittaalliuutigineqarsinnaapput.
Imm. 3. Nalunaarut manna malillugu aalajangiinernut meeqqat suliat imminnut tunngassuteqartut pillugit naammagittaalliuuteqarnissaminnut pisinnaatitaapput.
§ 40. Nalunaarut ulloq 1. maj 2019 atuutilerpoq.
Imm. 2. Ilutigitillugu Isumaginninnermut tunngasunik nakkutilliineq pillugu Namminersornerullutik Oqartussat nalunaarutaat nr. 6, 16. februar 2006-imeersoq atorunnaarsinneqarpoq.
Namminersorlutik Oqartussat, ulloq 3. april 2019
bkg_03-2019_kundgoerelse_kn